
	Cod Gwerthuso’r Swydd
	



	Teitl y Gwaith
	Darlithydd yn y Gyfraith - Addysgu ac Ymchwil

	Ysgol/Adran/Coleg
	Ysgol y Gyfraith a Gwleidyddiaeth / Y Gyfraith

	Gradd y Swydd
	6–7

	Llwybr Gyrfaol
	Academaidd



Siart o’r Sefydliad 
	Adran y Gyfraith, Ysgol y Gyfraith a Gwleidyddiaeth

	Yn atebol i
	Bennaeth yr Adran (Y Gyfraith)

	Yn gyfrifol am
	Dim



Prif swyddogaeth (brawddeg neu ddwy)
	Darparu addysg o safon uchel i israddedigion ac ôl-raddedigion yn unol â chanfyddiadau ymchwil a chyfrannu at hanes ymchwil yr Ysgol drwy gyhoeddi gwaith ac ymchwil o safon uchel. Dilyn rhagoriaeth mewn ymchwil, addysgu a mentergarwch ac ysbrydoli eraill i wneud yr un fath.



Prif Ddyletswyddau a Chyfrifoldebau (rhwng chwech a deuddeg pwynt bwled, gan gynnwys dyletswyddau clinigol pan fo’n briodol)
	Ymchwil
•	Cynnal ymchwil yn y Gyfraith neu faes cyfatebol a chyfrannu at berfformiad ymchwil cyffredinol yr Ysgol a'r Brifysgol drwy allbynnau mesuradwy, gan gynnwys cyhoeddiadau, gweithgarwch mewn cynadleddau, cyllid ymchwil a recriwtio a goruchwylio myfyrwyr ymchwil ôl-raddedig.
Gradd 7: cyfrannu at berfformiad ymchwil a gydnabyddir yn rhyngwladol.
•	Datblygu amcanion ymchwil a chynigion ar gyfer ymchwil annibynnol neu ar y cyd, gan gynnwys cynigion am arian ymchwil.
Gradd 7: datblygu amcanion ymchwil yn annibynnol a bod yn Brif Ymchwilydd yn ôl yr angen.
•	Cyflwyno ymchwil mewn cynadleddau a seminarau ar lefel leol a chenedlaethol.
Gradd 7: cyflwyno ymchwil ar lefel ryngwladol a datblygu rhwydweithiau ymchwil priodol.
•	Cymryd rhan weithredol yng ngweithgareddau ymchwil yr Ysgol.
Addysgu
•	Dylunio a darparu rhaglenni addysgu a chyfrannu at ddatblygu modiwlau a’r cwricwlwm fel rhan o dîm y modiwl.
Gradd 7: cyfrannu’n annibynnol at ddatblygu modiwlau a chyrsiau ac arwain modiwlau.
•	Cynnal gweithgarwch ysgolheictod ac academaidd sy'n gysylltiedig ag asesu, adborth adeiladol, gweinyddu a gwaith pwyllgor.
•	Ysbrydoli myfyrwyr israddedig ac ôl-raddedig o dan arweiniad mentor / arweinydd modiwl a datblygu sgiliau dulliau effeithiol o asesu a rhoi adborth adeiladol.
•	Goruchwylio myfyrwyr israddedig a Meistr a, chyd-oruchwylio myfyrwyr ymchwil ôl-raddedig, lle bo’n briodol.
Gradd 7: bod yn aelod o banel adolygu cynnydd ymchwilwyr ôl-raddedig yn ôl yr angen.
•	Bod yn Diwtor Personol a rhoi cymorth bugeiliol priodol i fyfyrwyr.
Arall – pob Gradd
•	Ymgysylltu'n effeithiol â sefydliadau proffesiynol, masnachol, y sector cyhoeddus a sefydliadau eraill, a chyda sefydliadau academaidd eraill, i godi proffil yr Ysgol a mynd ar drywydd cyfleoedd strategol werthfawr ar gyfer cydweithio.
•	Datblygu’n bersonol a phroffesiynol mewn ffordd sy'n briodol i rôl Darlithydd.
•	Cymryd rhan yng ngweinyddiaeth yr Ysgol a gweithgareddau i hyrwyddo'r Ysgol a'i gwaith ledled y Brifysgol a thu hwnt.
•	Ymgymryd ag unrhyw ddyletswyddau eraill sy'n cyd-fynd â'r rôl.



Cwmpas y swydd (e.e. nifer staff y tîm, y draweffaith fewnol/allanol, rheolaeth gyllidebol)
	Mae'r rôl yn cyfrannu at addysg israddedig ac ôl-raddedig, diwylliant ymchwil a gweithgareddau ehangach Adran y Gyfraith a’r Ysgol.


Manyleb yr Unigolyn 
	Meini Prawf Hanfodol (hyd at 10)

	Cymwysterau ac Addysg
1.	Gradd ôl-raddedig ar lefel PhD yn y Gyfraith neu faes cysylltiedig, neu arbenigedd proffesiynol/masnachol cyfatebol. I gael eich penodi ar radd 6, gellir ystyried ymgeiswyr sydd bron â chwblhau PhD erbyn i'r penodiad ddechrau.
2.	I gael eich penodi ar radd 7, mae angen cymhwyster ôl-raddedig mewn addysgu a dysgu mewn prifysgol, Cymrodoriaeth yr Academi Addysg Uwch, neu gymhwyster neu brofiad cyfatebol.
Gwybodaeth, Sgiliau a Phrofiad
3.	Arbenigedd a phortffolio ymchwil sefydledig, neu brofiad proffesiynol/masnachol perthnasol, yn y Gyfraith neu faes cysylltiedig.
4.	Profiad o addysgu ar lefel israddedig a/neu ôl-raddedig.
Gradd 7: Profiad sylweddol o addysgu o ansawdd uchel ar lefel israddedig a/neu ôl-raddedig.
5.	Gwybodaeth o statws presennol ymchwil mewn maes arbenigol perthnasol.
Gradd 7: Datblygu enw da cenedlaethol o fewn y maes perthnasol.
6.	Gallu diamheuol i gyhoeddi erthyglau mewn cyfnodolion a adolygir gan gymheiriaid neu gynhyrchu allbynnau ymchwil priodol eraill.
Gradd 7: Hanes sylweddol o gyhoeddiadau o ansawdd uchel a/neu allbynnau ymchwil eraill.
7.	Prawf o fod yn llwyddiannus wrth ddatblygu ceisiadau am gyllid ymchwil.
Gradd 7: Hanes cryf o gyllid ymchwil cystadleuol sy'n briodol i'r cyfnod gyrfaol.
8.	Y gallu i gyfrannu at y gwaith o gyflwyno a datblygu modiwlau'n barhaus ar draws rhaglenni addysgu'r Ysgol.
Gradd 7: Y gallu i gyfrannu’n annibynnol at y gwaith o ddatblygu’r cwricwlwm ac arwain modiwlau.
Sgiliau Bugeiliol, Cyfathrebu a Gweithio Mewn Tîm
9.	Y gallu diamheuol i gyfathrebu'n effeithiol ac yn argyhoeddiadol.
10.	Y gallu i ddarparu cefnogaeth fugeiliol briodol i fyfyrwyr, gwerthfawrogi amgylchiadau unigol a bod yn Diwtor Personol effeithiol.

	Meini Prawf Dymunol (os yn briodol)

	11.	Arbenigedd sy'n gallu cryfhau gallu academaidd yr Adran a’i haddysgu, yn enwedig mewn cyfraith fasnachol, cyfraith breifat ac eiddo, cyfraith feddygol neu gyfraith gyhoeddus.
12.	Cymhwyster/cymwysterau proffesiynol perthnasol.
13.	Tystiolaeth o gydweithio â phartneriaid proffesiynol, masnachol, y sector cyhoeddus neu bartneriaid allanol eraill.
14.	Y gallu diamheuol i weithio heb oruchwyliaeth fanwl.
15.	Y gallu diamheuol i addasu i ofynion newidiol byd Addysg Uwch.
16.	Tystiolaeth o’r gallu i gymryd rhan mewn rhwydweithiau mewnol ac allanol, eu datblygu a’u defnyddio, a hynny er mwyn gwella gweithgareddau addysgu ac ymchwil yr Ysgol.
17.	Parodrwydd i ysgwyddo cyfrifoldeb dros waith gweinyddol academaidd.
18.	Parodrwydd i addysgu ar benwythnosau lle bo angen mewn perthynas â darpariaeth ôl-raddedig berthnasol.



Gwybodaeth Ychwanegol

